Lugupeetud noortejuht!

Hea kaitseliitlane ja naiskodukaitsja!

31.03.2023 on senisel malevapealikul Karin **KONDIL** (KONT) ametis oleku viimane päev Noorte Kotkaste Järva maleva pealiku ametikohal. Seoses sellega kutsume üles teotahtelisi noortejuhte, kaitseliitlasi ja naiskodukaitsjaid kandideerima Noorte Kotkaste Järva maleva pealiku ametikohale.

Malevapealiku ametis oleku esimene päev on **01.04.2023** ja viimane **31.03.2026**. Malevapealiku valib Noorte Kotkaste Järva maleva pealikekogu ja kinnitab ametisse Noorte Kotkaste peavanem 3 (kolmeks) aastaks.

Noorte Kotkaste Järva maleva pealikekogu toimumine on tööplaani järgi kavandatud 04.03.2023

Malevapealiku ülesanded (Noorte Kotkaste põhikiri p. 38):

Noorte Kotkaste malevapealik:

38.1. juhib ja esindab Noorte Kotkaste malevat;

38.2. korraldab Noorte Kotkaste maleva juhatuse ja maleva pealikekogu tööd;

38.3. otsustab liikmete vastuvõtu, välja arvamise, liikmesuse peatamise ning liikmestaatuse muutmise;

38.4. nimetab ametikohale Noorte Kotkaste malevas rühma- ja salgapealikke ning nende abisid.

38.5. moodustab Noorte Kotkaste malevas rühmi;

38.6. teeb kokkuvõtteid Noorte Kotkaste maleva tegevusest Noorte Kotkaste keskkogule ja Noorte Kotkaste peavanemale;

38.7. esitab Noorte Kotkaste maleva tööplaani ja eelarvetaotluse Noorte Kotkaste peavanemale;

38.8. teeb koostööd Kaitseliidu struktuuriüksustega ning teiste Noorte Kotkaste eesmärke toetavate asutuste ja organisatsioonidega;

Noorte Kotkaste malevapealik annab vastavalt oma pädevusele välja käskkirju ja suulisi korraldusi.

Eeldused kandidaadile:

* vähemalt keskharidus;
* on Kaitseliidu, Naiskodukaitse liige või Noorte Kotkaste tegevliige;
* peab olema pedagoogiline või noorsootööalane haridus või kogemus
* läbitud vabatahtliku noortejuhi kursus (VNJK)[[1]](#footnote-1);
* läbitud Kaitseliidu koolis juhtimine praktikas (JUP) 1 ja 2[[2]](#footnote-2);
* läbitud Kaitseliidu koolis juhtimine praktikas (JUP) 1 ja 2[[3]](#footnote-3);
* läbitud Kaitseliidu koolis koolitaja algkursuse;[[4]](#footnote-4)
* muud täiend- ja erialalised koolitused;[[5]](#footnote-5)
* läbitud Kaitseliidu koolis AVE 1 ja AVE 2.[[6]](#footnote-6)

Kandidaati kontrollitakse Kaitseliidu seaduse alusel, et kandideerijal ei oleks piiranguid tööks noortega.

Kandideerimine:

Kandidaadil tuleb esitada:

1. kandidaadi ankeet (lisatud);
2. kandidaadi kirjalik vabas vormis visioon malevapealikuna 1 (ühe) A4 pikkune (mõlemalt poolt)

Kandideerimisdokumendid tuleb esitada digitaalselt allkirjastatuna **16. jaanuariks 2023 kella 23:59ks** KL Järva maleva noorteinstruktor Urmas Piigerti meiliaadressile urmas.piigert@kaitseliit.ee

Lisaks soovitame tutvuda:

Noorte Kotkaste koduleheküljega: <https://nooredkotkad.ee/>

Facebook: Noorte Kotkaste Järva malev: <https://www.facebook.com/noortekotkastejarvamalev>

Lugupidamisega

Noorte Kotkaste Järva maleva juhatus

1. VNJK kaks etappi + praktika malevas - võimalik läbida ametis oleku ajal [↑](#footnote-ref-1)
2. JUP - võimalik läbida ametis oleku ajal [↑](#footnote-ref-2)
3. JUP - võimalik läbida ametis oleku ajal [↑](#footnote-ref-3)
4. Kursus võimalik läbida ametis oleku ajal [↑](#footnote-ref-4)
5. Näiteks on läbinud ajateenistuse, läbinud sõdurioskuste kursuse KL, nooremallohvitseride kursused, noorsootööga haakuvaid kursused ja koolitused jms [↑](#footnote-ref-5)
6. Kursused võimalik läbida ametis oleku ajal [↑](#footnote-ref-6)